Framkvæmdir hafa staðið yfir undanfarið við að koma upp eldsneytistank og nýrri eldsneytisdælu frá OB við Ketilás í Fljótum . Verður það mikið til bóta því gamla dælan frá N1 var barns síns tíma og farin að láta á sjá . Dælan verður sennilega tekin í notkun í lok næstu viku , það á eftir að ganga frá ýmsu sem varðar umhverfisöryggi , rafmagni og interneti . Það er orðið jólalegt í versluninni og þar er hægt að fá það helsta til að halda gleðileg jól . Rúna Júlíusdóttir á Helgustöðum er verslunarstjóri á Ketilási , þar er opið alla virka daga frá 13:00 – 17:00 . Auka opnun í kringum jól og áramót . Föstudagurinn 21. desember 13:00 - 18:00 Þorláksmessa 10:00 - 12:00 Gamlársdagur 10:00 - 12:00